Ako cestovať s dieťaťom aerolinkami KLM/Air France?
Ak cestujete s jedným dieťaťom do 2 rokov so spiatočnou letenkou, bude sedieť na Vašich kolenách. Pokiaľ sa na cestu vyberiete s 2 deťmi do 2 rokov, iba jedno z nich môže letieť bez nároku na sedadlo, druhému je potrebné rezervovať samostatné miesto. V prípade spoločností KLM a Air France jedna dospelá osoba môže sprevádzať maximálne 2 deti do 2 rokov.
Deti do 2 rokov majú nárok na príručnú batožinu s položkami potrebnými na cestu do 12 kg s maximálnymi rozmermi 55 x 35 x 25 cm. 
Pokiaľ Váš skladací kočiar nepresahuje rozmery 15 cm x 30 cm x 100 cm, môžete si ho zobrať na palubu. Ak je väčší, s najväčšou pravdepodobnosťou sa bude prevážať v podpalubí.
Rezervácia štandardného miesta v lietadle podľa vlastného výberu je bezplatná.